Imtella' Jannar 27, 2021 Ir-residenti Ingliżi li jaslu l-Ingilterra minn pajjiżi meqjusa bħala hotspots tal-Covid se jkollhom joqogħdu kwarantina f'lukandi. Il-Ministru għall-Intern Priti Patel mistennija tħabbar li l-miżuri se japplikaw għal dawk li jaslu mill-parti l-kbira tal-Amerika t'Isfel, l-Afrika t'Isfel u l-Portugall fost tħassib dwar il-varjant il-ġdid. Ħafna mill-viżitaturi minn dawn il-pajjiżi diġà mhux jitħallew jidħlu fir-Renju Unit. Dan se jfisser li l-Ingliżi u dawk li għandhom permess ta' jgħixu fl-Ingilterra, li jaslu minn dawn il-pajjiżi se jkollhom iqattgħu għaxart ijiem f'lukanda għas-spejjeż tagħhom.